Diari Oficial de la Generalitat Valenciana


Sumari del DOGV 4666, del 09-01-2004 (2003/13128)

RESOLUCIÓ de 12 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 7.066,07 m² de superfície, situada a l'illa dotacional D-01 del projecte de reparcel·lació del sector Els Quarts d'Orpesa (Castelló), destinada a la construcció d'un nou centre d'Educació Secundària, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4666

Data del DOGV
:   09-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13810


Data del document
:   12-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Orpesa
    * cultura regional
    * propietat immobiliària

RESOLUCIÓ de 12 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 7.066,07 m² de superfície, situada a l'illa dotacional D-01 del projecte de reparcel·lació del sector Els Quarts d'Orpesa (Castelló), destinada a la construcció d'un nou centre d'Educació Secundària, realitzada per l'ajuntament del dit municipi. [2003/M13580]
  
L'Ajuntament d'Orpesa, en sessió plenària realitzada el dia 24 d'octubre de 2003, va acordar la cessió gratuïta a la Generalitat Valenciana de la parcel·la de 7.066,07 m² de superfície, situada a l'illa dotacional D-01 del projecte de reparcel·lació del sector Els Quarts de la dita població
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un nou centre d'Educació Secundària.
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Orpesa de la parcel·la 7.066,07 m² de superfície, situada a l'illa dotacional D-01 del projecte de reparcel·lació del sector Els Quarts de la dita població, que confronta: nord, vial v 2 nord; sud, resta de la finca matriu de la qual se segrega: est, vial v 1 nord sud (3), i oest, vial v 1 nord sud (2).
  
La dita parcel·la s'haurà de segregar de la parcel·la de 13.704 m2 propietat de l'Ajuntament d'Orpesa que consta inscrita en el Registre de la Propietat d'Orpesa al tom 1249 de l'arxiu, llibre 372 d'Orpesa, foli 32, finca 26.432, inscripció 1ª.
  
Referència cadastral: no consta.
  
Segon
  
La cessió gratuïta realitzada per l'Ajuntament d'Orpesa s'efectua amb la condició de destinar la parcel·la a la construcció d'un centre d'Educació Secundària.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 12 de desembre de 2003.- El conseller d'Economia, Hisenda i Ocupació: Gerardo Camps Devesa.